《奉和同泰寺浮图诗》
南北朝·王训

副君坐飞观，城傍属大林。王门虽八达，露塔复千寻。

重栌出汉虽，层栱冒云心。昆山雕润玉，丽水莹明金。

悬盘同露掌，垂凤似飞禽。月落檐西暗，日去柱东侵。

反流开睿属，搦翰动神襟。愿托牢舟反，长免爱河深。

作者简介：南朝梁琅邪临沂人，字怀范。王暕子。幼聪警，有识量。年十六，召见文德殿，应对爽彻。补国子生，射策高第，除秘书郎。累迁秘书丞、侍中。文章为后进领袖。年二十六卒。